(8)

Priloga III se spremeni, kakor sledi: (a) Besedilo točke 1.4(a) se nadomesti z naslednjim besedilom: „(a) Plovila morajo biti vpisana v evidenco ribiških plovil Skupnosti vsaj pet let, razen opreme v sistemu spremljanja plovil ter zvočnih sredstev odvračanja. V ta register morajo biti vnešene spremembe v karakteristikah plovil in ta morajo biti ob posodobitvi merjena v skladu s predpisi Skupnosti.“ (b) Besedilo točke 1.4(b) se spremeni, kakor sledi: — Podtočka (iii) se spremeni, kakor sledi: „(iii) izboljšanje delovnih in varnostnih pogojev in/ali“, — Doda se naslednja podtočka: „(iv) nakup zvočnih odvračalnih naprav za namene Uredbe Sveta (ES) št. 812/2004 z dne 26. aprila 2004 o določitvi ukrepov ribištva za naključni ulov kitov. (5) — Besedilo zadnjega pododstavka se nadomesti z naslednjim: „Brez poseganja v člen 16(2) se zamenjava ribolovnega orodja ne obravnava kot upravičen izdatek, razen če je plovilo zajeto v načrt obnovitve in je obvezano opustiti svojo udeležbo pri zadevnem ribištvu ter loviti druge vrste z drugačnimi ribolovnim orodjem. V tem primeru lahko Komisija odloči, da je, kadar se ribolovne možnosti zaradi načrta obnovitve znatno zmanjšajo, prvo zamenjavo ribolovnega orodja mogoče obravnavati kot upravičen izdatek.“ (c) Prvi stavek točke 2.1 se nadomesti z naslednjim: „Izdatki, ki so upravičeni do pomoči FIUR, smejo zadevati le postavitev premičnih ali nepremičnih zmogljivosti za varovanje in razvoj vodnih virov, ponovno usposobitev rek in jezer, vključno z drstišči in omogočanjem selivskim vrstam seljenje po toku navzgor in navzdol, ter znanstveno spremljanje projektov.“ (d) Člen 2.2 se nadomesti z naslednjim: „2.2. Ribogojstvo (a) V tej uredbi: ‚ribogojstvo’ pomeni rejo ali gojenje vodnih organizmov z uporabo metod za povečevanje proizvodnje zadevnih organizmov preko naravnih zmogljivosti okolja; v fazi reje ali gojenja, vse do in vključno s časom spravila, ostajajo organizmi v lasti fizične ali pravne osebe; (b) nosilci intenzivnih ribogojskih projektov pošljejo upravljalnemu organu podatke iz Priloge IV k Direktivi Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje (6) skupaj s svojo vlogo za državno pomoč. Upravljalni organ odloči, ali je treba projekt predložiti v oceno, ki jo predvidevajo členi 5 do 10 omenjene direktive. Kadar se državna pomoč odobri, so strošek zbiranja podatkov o vplivu na okolje in kakršni koli stroški ocenjevanja upravičeni do pomoči FIUR; (c) začetni stroški, ki jih imajo podjetja v ribogojstvu z vključevanjem v Sistem Skupnosti za okoljsko ravnanje in presojo, vzpostavljen z Uredbo (ES) 761/2001 Evropskega parlamenta in Sveta z dne 19. marca 2001 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) (7), kot tudi naložbe v dela, povezana s postavitvijo ali izboljševanjem vodnega obtoka v ribogojnicah in na plovilih za delo v ribogojnicah, so upravičeni; (d) ribiška plovila, opredeljena v členu 3(c) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (8), se ne smejo obravnavati kot delovna plovila niti, kadar se uporabljajo izključno v ribogojstvu; (e) v okviru ukrepov, ki se v programih FIUR nanašajo na ribogojstvo, se da prednost: (i) razvoju metod, ki znatno zmanjšujejo vpliv na okolje; (ii) izboljšavam tradicionalnih dejavnosti v okviru ribogojstva, ki so pomembne za ohranjanje družbenega in okoljskega tkiva določenih območij; (iii) posodobitvi obstoječih podjetij; (iv) ukrepom v korist ribogojstva v smislu členov 14 in 15 te uredbe; (v) doseganju večje raznovrstnosti gojenih vrst; (f) Z odstopanjem od stolpca za Skupino 3 v tabeli 3 iz točke 2 Priloge IV ter brez poseganja v delež prispevka za najbolj oddaljene regije se uporabljajo naslednji deleži prispevka: (i) za naložbe, ki zadevajo uporabo metod, ki znatno zmanjšujejo vpliv na okolje, ali v projekte za gojenje plavutonožcev s koristnim vplivom na okolje, je prispevek zasebnih upravičencev (C) vsaj 30 % upravičenih izdatkov v regijah iz Cilja 1 in vsaj 50 % na drugih območjih. Ocena koristi za okolje se opravi na stroške nosilca, preveri pa jo upravljalni organ. Kadar se državna pomoč odobri, so stroški ocenjevanja upravičeni do pomoči FIUR; (ii) za naložbe v izgradnjo novih farm za intenzivno gojenje plavutonožcev, ki niso vključene med prioritete iz točke (e), je prispevek zasebnih upravičencev (C) vsaj 50 % upravičenih izdatkov v regijah iz Cilja 1 in vsaj 70 % na drugih območjih. (6) UL L 175, 5.7.1985, str. 40. Direktiva, nazadnje spremenjena z Direktivo 2003/35/ES Evropskega parlamenta in Sveta (UL L 156, 25.6.2003, str. 17)." (7) UL L 114, 24.4.2001, str. 1. Uredba, spremenjena z Aktom o pristopu iz leta 2003." (8) UL L 358, 31.12.2002, str. 59.“"